《南天门》
清代·韩崶

一径缘秋毫，连山入太古。孤云欹松萝，长风啸豺虎。

鞭镫惨不骄，瑟缩战两股。争此一握天，豁然开洞户。

阔愁大荒落，低见众星舞。回视未登客，万蚁穿线缕。

始知所历高，上界足官府。书生老蓬筚，壮观从今数。

狂吟《敕勒篇》，浩气莽天宇。

作者简介：韩崶（1758-1834），元和人（今江苏省苏州市）。字禹三，号旭亭、桂舲，别称种梅老人。室名还读斋、还读书斋、小寒碧斋。乾隆四十二年（1777）拔贡，廷试一等，分刑部。悉心读律，平反滇南盗案，升郎中。从谳诸省大狱，出为广东高廉道，历福建按察使、广东巡抚署总督、刑部尚书兼兵部尚书。以失察候际清案左迁，未几复补刑部右侍郎，以疾告归，与潘奕、石韫玉、吴玉松、陶澍合称为“沧浪五老”。